Diari Oficial de la Generalitat Valenciana


Sumari del DOGV 6763, del 27-04-2012 (2012/3384)

Notificació de la sentència dictada en el juí verbal de desnonament per falta de pagament número 586/2011.
----------------------------------------------------------------------------------------------------------

### Dades del document

Número de DOGV
:   6763

Data del DOGV
:   27-04-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/3384


Organisme emissor
:   Jutjat de Primera Instància Número 17 de València

Tipus de document
:   Edicte

Notificació de la sentència dictada en el juí verbal de desnonament per falta de pagament número 586/2011. [2012/3384]  
Desnonament verbal falta pagament 000586/2011  
De: Promazur, SL.  
Procurador: Emilio Sanz Osset.  
Contra: Maria Anghelescu.  
Procurador/a: -  
César Manuel Barona Sanchis, secretari judicial del Jutjat de Primera Instància número 17 de València, faig saber:  
Que en el juí esmentat s'ha dictat la resolució que, literalment, és com es diu:   
«Sentència 303/2011   
Jutge que la dicta: Jesús Ángel López Sanz.  
Lloc: València.  
Data: 24 d'octubre de 2012.   
Demandant: Promazur, SL.  
Advocat/ada: -  
Procurador: Emilio Sanz Osset.  
Demandada: Maria Anghelescu.  
Advocat/ada: -  
Procurador/a: -   
Procediment: desnonament verbal falta pagament 000586/2011.   
València, 24 d'octubre de 2011   
Jesús Ángel López Sanz, magistrat del Jutjat de Primera Instància número 17 d'esta ciutat, he vist estes actuacions de juí verbal, registrades amb el número 586/2011, sobre una acció de desnonament de vivenda per falta de pagament i reclamació de rendes promogudes per Promazur, SL, representada pel procurador senyor Sanz Osset i defesa pel lletrat senyor Cañellas Verdú, contra Maria Anghelescu, declarada en rebel·lia.   
Antecedents de fet   
Primer. La demandant va presentar una demanda de juí verbal sobre una acció de desnonament d'habitatge per falta de pagament i reclamació de rendes contra la demandada, on després d'establir els fets i fonaments de dret que va considerar convenients, consistents en el fet que l'actora és l'ama de l'habitatge siti al carrer de Setaigües, número 13, 4, A, de València, arrendat per 675 euros mensuals junt amb els gastos anuals de comunitat per 495 euros, sense que s'hagen pagat les rendes des d'octubre de 2010 ni els gastos de comunitat llevat dels del primer semestre del contracte, acabava sol·licitant que es dictara una sentència per la qual es declarara que pertoca el desnonament de la vivenda arrendadaa, es declarara la pèrdua per la demandada de 675 euros depositats com a fiança legal, i es condemnara la demandada a pagar les rendes i gastos que deu per l'import de 4.173,25 euros així com les rendes i rebuts que es produïren fins a la sentència, i a pagar-ne les costes.   
Segon. Una vegada admesa la demanda, es va traslladar a la part demandada, i es van citar les parts a juí verbal.   
Tercer. En este acte la part actora es va afirmar i ratificar en la seua pretensió i va afegir que en la data del juí es devien 8.795 euros, i va sol·licitar la recepció del plet a prova.  
La demandada no va comparéixer i, en conseqüència, se'n va declarar la rebel·lia processal i el desnonament sense cap altre tràmit.  
Quart. Una vegada rebut el juí a prova, la part actora va proposar la prova documental, que va ser declarada pertinent.  
Quint. Després d'admetre's les proves, se'n va efectuar la pràctica amb el resultat que consta en les actuacions. I a continuació, es van declarar les actuacions concluses per a sentència.  
Fonaments de dret   
Primer. L'article 440.3 de la Llei d'Enjudiciament Civil obliga a declarar el desnonament sense cap altre tràmit en el cas que el demandat no comparega en l'acte del juí, com va succeir en este cas segons consta en l'acta.  
Per això, a l'empara de l'article 27.2 de la Llei d'Arrendaments Urbans, de 24 de novembre de 1994, i dels articles 1555, 1091 i 1255 del Codi Civil, ha de declarar-se resolt el contracte d'arrendament subscrit entre les parts i condemnar la demandada a desallotjar la vivenda i a deixar-la a disposició de l'actora.   
Segon. Quant a la reclamació de rendes i gastos, ha de ser igualment estimada la demanda, perquè contra la documental aportada per la part demandant no s'al·lega cap prova ni cap pagament per part de la demandada, ni es qüestiona la realitat del deute ni la seua quantia; per això, cal condemnar-la a pagar les rendes i gastos deguts, en aplicació dels articles 1091 i 1555 del Codi Civil i concordants de la Llei d'Arrendaments Urbans.   
No pertoca, no obstant això, declarar la pèrdua de la quantitat lliurada per la demandada com a fiança, perquè de l'article 36 de la Llei 29/1994, de 24 de novembre, d'Arrendaments Urbans, es deduïx que la fiança es constituïx per a garantir el compliment per l'arrendatari de totes les seues obligacions (no sols del pagament de la renda), i que ha de ser tornada per l'arrendador en finalitzar el contracte dins del mes des que l'arrendatari ha entregat les claus o ha entregat la possessió efectiva de l'immoble; açò és, que una vegada resolt el contracte d'arrendament, l'arrendador disposa d'un mes per a tornar la fiança o, si és el cas, determinar el saldo que calga restituir (amb la determinació prèvia de les rendes degudes i la resta d'obligacions assumides per l'arrendatari que amb la fiança es van garantir per tal de compensar-les) .   
  
Tercer. No pertoca fer una declaració especial quant a les costes del juí, atés que s'estima en part la demanda, en aplicació de l'article 394 de la Llei d'Enjudiciament Civil.  
Dispositiva   
1. Estime en part la demanda presentada per Promazur, SL, contra Maria Anghelescu.  
2. Declare que pertoca el desnonament de la vivenda sítia al carrer de Setaigües, número 13, 4, A, de València.   
3. Declare resolt el contracte d'arrendament subscrit per les parts sobre la vivenda esmentada.   
4. Condemne la demandada a pagar a l'actora la quantitat de 8.795 euros.   
5. No es fa una declaració especial quant a les costes d'este juí.   
  
Notifiqueu a les parts esta resolució i feu-los saber que no és ferma i que s'hi pot interposar un recurs d'apel·lació, que s'ha de preparar en este Jutjat, en el termini dels cinc dies següents al de la notificació perquè el substancie l'Audiència Provincial de València; per a admetre el recurs a tràmit cal haver constituït en el compte de depòsits i consignacions d'este Jutjat el depòsit de 50 euros establit en la disposició addicional 15a de la Llei Orgànica 6/1985, d'1 de juliol, del Poder Judicial, en la redacció que en fa la Llei Orgànica 1/2009, de 3 de novembre, i indicar-hi el tipus de recurs i el codi corresponent.   
  
Mode d'impugnació: un recurs d'apel·lació en el termini de cinc dies, des de la notificació d'esta resolució, davant d'este tribunal.   
Informació sobre el depòsit per a recórrer: de conformitat amb la disposició addicional 15a de la Llei Orgànica del Poder judicial, perquè s'admeta a tràmit el recurs d'apel·lació contra esta resolució, cal constituir un depòsit de 50 euros, que serà tornat només en el cas que el recurs siga estimat. El depòsit s'ha de constituir ingressant la quantitat esmentada en el banc Banesto, en el compte corresponent a este expedient (JJJJ 9265 GL EEEE AA), indicant en el camp "Concepte" el codi "02 civil-apel·lació" i la data de la resolució objecte de recurs amb el format dd/mm/aaaa. En el cas de realitzar l'ingrés per mitjà de transferència bancària, després d'emplenar el codi de compte corrent (CCC, 20 dígits), s'indicarà en el camp "Concepte" el número de compte, el codi i la data en la forma exposada en el paràgraf anterior.   
  
En cap cas s'admetrà una consignació per un import diferent de l'indicat. En el cas que calga realitzar altres pagaments en el mateix compte, caldrà efectuar un ingrés per cada concepte, fins i tot si pertanyen a altres recursos de la mateixa classe o diferent. estan exceptuats de l'obligació de constituir el depòsit els qui tinguen reconegut el dret a litigar gratuïtament, el Ministeri Fiscal, l'Estat, les comunitats autònomes, les entitats locals i els organismes autònoms dependents dels tres anteriors.  
Així ho disposa i firma el jutge».  
Atés que es desconeix el domicili o residència actuals de la part demandada, mitjançant la diligència de data 24 d'octubre de 2011, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha ordenat publicar este edicte en el tauler d'anuncis del Jutjat per a dur a efecte la diligència de notificació de la sentència.   
  
València, 24 d'octubre de 2011.- El secretari judicial: César Manuel Barona Sanchis.